שמואל רוזנר

שמואל רוזנר (נולד ב-22 באפריל 1968) הוא חוקר, עורך ובעל טור. עמית בכיר במכון למדיניות העם היהודי, פרשן טלוויזיה בכאן חדשות, העורך של פרויקט "המדד", עורך מיזם "הקיפוד והשועל", ובעל טור בעיתונים "ג׳ואיש ג׳ורנל" ו"מעריב".

==ביוגרפיה==
גדל והתחנך בירושלים. בשנות הקריירה הראשונות שלו היה עיתונאי ועורך בגלי צה״ל, בעיתון העיר ובעיתון חדשות. בהמשך היה שליח בקנדה.

רוזנר היה העורך הראשי של ספרי העיון בכנרת-זמורה-דביר מ-2009 עד 2021. בין השנים 2012-2021 היה בעל טור בעיתון ניו יורק טיימס. בעבר היה שליח עיתון "הארץ" בארצות הברית (2005-2008), ראש מערכת החדשות וראש מערכת הכתבות ב"הארץ" (1996-2005). מאמריו התפרסמו בבימות רבות, בישראל ובעולם, ובהן ניו רפבליק, קומנטרי, סלייט, פוריין פוליסי ואחרים. הוא מרצה מבוקש על פוליטיקה, ביטחון ומדיניות ישראלית; מצב העם היהודי, הזהות היהודית ויחסי ישראל תפוצות; היסטוריה, פוליטיקה ומדיניות אמריקאית. הוא הרצה באוניברסיטאות ובמכוני מחקר רבים בארה״ב.

כיום משמש כעמית בכיר במכון למדיניות העם היהודי (JPPI) בירושלים. העורך של פרויקט המדד, לפוליטיקה, חברה זהות ותרבות בישראל, פרשן טלוויזיה בכאן חדשות, עורך מיזם הספרים והרעיונות הקיפוד והשועל, בעל טור במעריב והעורך הפוליטי של העיתון לוס אנג׳לס ג׳ואיש ג׳ורנל.

<big>עורך ספרי עיון</big>

שמואל רוזנר היה עורך ספרים בהוצאת כנרת-זמורה-דביר. משנת 2009 ועד שנת 2021 היה האחראי על כלל ספרי העיון של ההוצאה. בשנת 2021 הקים את מיזם הספרים והרעיונות ״הקיפוד והשועל״, שכולל הסכת דו שבועי וסדרת ספרי עיון איכותית המתמקדת במדע, היסטוריה, יחסים בינלאומיים, פילוסופיה, ציונות ויהדות.

רשימה חלקית של ספרים וכותבים שיצאו ביוזמתו כוללת את קיצור תולדות האנושות ואת מכלול ספריו של יובל נח הררי; את מלכוד 67, הפרעת קשב ושאר הספרים של מיכה גודמן; את חיימשלי ומשלנו של עינת נתן; את מצוינים של מלקולם גלדוול; ספרים של עמיה ליבליך, של רונן ברגמן, של חיים שפירא, של יורם טהרלב, של מתי פרידמן, של מיכל דליות, של דן מרגלית, של עמירם אזוב, של הילי כוכבי, של יואב גלבר; את איך נולד התנ״ך; את רבי המכר כוחו של הרגל, השולטים בעתיד, תחושת בטן, מוקף באידיוטים; את המלאך, מתקפת פתע ומלחמה משלו של אורי בר יוסף; את מה זה משנה של טלי שרוט; את הסוד הקדמוני של דעאל שלו; את כל התלמוד על רגל אחת של אורי בריליאנט; את אולי כדאי לך לדבר עם מישהו; את הספרים של ענת קלו לברון; את התרגום לגדל אשר באך; את ההיסטוריה הקצרה של כמעט הכל ואת הגוף של ביל ברייסון; את ספריו של אבירם ברקאי; את שבע אמהות של יוכי ברנדס; את האמת על באמת ועוד ספרים של דן אריאלי; את כולנו בני חלוף של ארווין יאלום; את ספריו של יעקב בורק; את הברבור השחור; את רגעים היסטוריים ורגעים היסטריים; את דברים שהלוואי שידעתי בגיל עשרים; ועוד ועוד.

<big>חיים אישיים</big>

נשוי לסופרת והמו״לית (הוצאת שתיים) אורנה לנדאו ואב לארבעה, מתגורר בתל אביב.

<big>ספריו</big>

רוזנר פרסם עד כה ארבעה ספרים:
*שטעטל בייגל בייסבול: על מצבם הנורא והנפלא של יהודי אמריקה, הוצאת כתר, 2011.
*היהודים - 7 שאלות נפוצות, הוצאת דביר, 2016.
*יהדותישראלית: דיוקן של מהפכה תרבותית, הוצאת דביר, 2018 (עם פרופ' קמיל פוקס)
<div style="direction: ltr;">
*The Jewish Vote: Obama vs. Romney, a Jewish Voter´s Guide, Jewish Journal Books, 2012.
</div>
==לקריאה נוספת==
* מיכה גודמן, [https://musaf-shabbat.com/2011/04/21/יהדות-משגשגת-ומתכווצת-מיכה-גודמן/#more-2528 יהדות משגשגת ומתכווצת], מוסף 'שבת', מקור ראשון, 15 באפריל 2011.
* צור ארליך, [http://tsurehrlich.blogspot.co.il/2011/05/blog-post.html חברים מכוכב אחר: עם שמואל רוזנר על יהודי ארצות הברית], מוסף 'דיוקן', מקור ראשון, 22 באפריל 2011.
* אריאל שנבל, [http://www.nrg.co.il/online/11/ART2/828/979.html "כבר אין תשובה ברורה לשאלה 'מיהו יהודי'"], מקור ראשון, פורסם באתר nrg, 18 בספטמבר 2016.
* 

ביקורת על ספריו:
* .
* 

==קישורים חיצוניים==

* [https://themadad.com/ אתר המדד] - פוליטיקה, חברה, תרבות וזהות בישראל
* [https://kipshu.com/ הקיפוד והשועל] - מדף של רעיונות לסקרנים ולסקרניות
* [http://www.maariv.co.il/Author/Shmuel-Rosner הטורים של שמואל רוזנר באתר מעריב]

==הערות שוליים==

קטגוריה:עיתונאים ישראלים
קטגוריה:סגל ניו יורק טיימס
קטגוריה:עורכים ספרותיים ישראלים
קטגוריה:סופרים ישראלים
קטגוריה:סגל גלי צה"ל
קטגוריה:סגל הארץ
קטגוריה:סגל חדשות
קטגוריה:ישראלים שנולדו ב-1968